2जी : डीबी रीयल्टी के निदेशक ने इस्तीफा दिया  
2जी स्पेक्ट्रम घोटाले की जांच के घरे में आई कंपनी डीबी रीयल्टी के निदेशक सुंदरम राजगोपाल ने पद से इस्तीफा दे दिया है।
2जी स्पेक्ट्रम घोटाले की जांच के घरे में आई कंपनी डीबी रीयल्टी के निदेशक सुंदरम राजगोपाल ने पद से इस्तीफा दे दिया है। फरवरी के बाद कंपनी बोर्ड से इस्तीफा देने वाले राजगोपाल चौथे शख्स हैं।  डीबी रीयल्टी ने शेयर बाजार को दी गई सूचना में कहा है कि राजगोपाल का इस्तीफा 21 मार्च से प्रभाव में आ गया है। कंपनी के खिलाफ 2जी स्पेक्ट्रम घोटाले में शामिल होने के आरोपों में चल रही जांच शुरू होने के बाद राजगोपाल कंपनी से इस्तीफा देने वाले चौथे वरिष्ठ अधिकारी हैं। जांच के सिलसिले में सबसे पहले फरवरी महीने में गिरफ्तार शाहिद उस्मान बलवा ने कंपनी के प्रबंध निदेशक पद से इस्तीफा दिया था। इसके बाद निदेशक चंदन भट्टाचार्य और शहजाद दलाल ने इस्तीफे दिए थे।